Firing in CRPF Camp সোমবাৰে পুৱতি নিশা ছত্তীশগড়ৰ চুকমা জিলাত অৰ্দ্ধসামৰিক বাহিনী এটা শিৱিৰত এক গুলীচালনাৰ ঘটনা সংঘটিত হয়। এই ঘটনাত ৪জন চিআৰপিএফ জোৱান নিহত হোৱাৰ লগতে আন ৩জন জোৱান আহত হৈছে।
বাতৰি অনুসৰি, এজন সহকৰ্মী চিআৰপিএফ জোৱানে গুলীচালনা কৰাৰ ফলতেই এই জোৱানকেইজন নিহত হয়।
ইতিমধ্যে ছত্তীশগড় আৰক্ষীয়ে নিশ্চিত কৰিছে এই ঘটনাৰ তথ্য।
বস্তাৰৰ আৰক্ষী মহা পৰিদৰ্শক সুন্দৰৰাজ পি য়ে জানিবলৈ দিয়া মতে ৰায়পুৰৰ পৰা প্ৰায় ৪০০কিলোমিটাৰ নিলগত জিলাখনৰ লিংগামপল্লী নামৰ গাঁৱত চিআৰিপিএফৰ ৫০তম বেটেলিয়নৰ শিৱিৰত পুৱতি নিশা চাৰে তিন বজাত ঘটনাটো সংঘটিত হয়।
চিআৰপিএফৰ এজন জোৱানে তেওঁৰ এ কে-৪৭ ৰাইফলেৰে সহকৰ্মীসকলৰ ওপৰত গুলীচালনা কৰাত ৪জন নিহত হোৱাৰ লগতে ৩জন আহত হয়।
আৰক্ষী মহা পৰিদৰ্শকগৰাকীয়ে জানিবলৈ দিয়া মতে ইতিমধ্যে অভিযুক্ত জোৱানজনক আটক কৰি জেৰা অব্যাহত ৰখা হৈছে।
ইপিনে, আহত চিআৰপিএফ জোৱানকেইজনক স্থানীয় হাস্পাতালত ভৰ্তি কৰোৱা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
